Насычанай атрымалася і канцэртная праграма. Вядучыя свята Ірына Самасюк і Вячаслаў Фядотаў запрашалі на сцэну Валерыя Няменьшага, Наталлю Сяргееву, юных артыстаў. Забаўлялі гасцей гумарыстычныя сцэнкі, разынкай якіх стаў незвычайны модны паказ “Прыгажосць – страшная сіла”. Жартаўлівы дызайн кожнай прадстаўленай мадэлі быў створаны спецыяльна для вясковай мясцовасці і меў пэўную асаблівасць. Напрыклад, ролю жаночай сумачкі выконвала звычайнае вядро, якое лёгка ператваралася ў парасон ці зэдлік.